sagorsarker/bangla-wikipedia huggingface dataset:
সিড বার্নস

সিডনি জর্জ বার্নস (; জন্ম: ৫ জুন, ১৯১৬ - মৃত্যু: ১৬ ডিসেম্বর, ১৯৭৩) নিউ সাউথ ওয়েলসের অ্যান্নানডেল এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ও ক্রিকেট লেখক ছিলেন। অস্ট্রেলিয়া দলের অন্যতম সদস্য ছিলেন। ১৯৩৮ থেকে ১৯৪৮ মেয়াদকালে অস্ট্রেলিয়া ক্রিকেট দলের প্রতিনিধিত্ব করেন।
ইনিংসের গোড়াপত্তন থেকে শুরু করে নিচেরসারিতেও ব্যাটিং পারদর্শী ছিলেন ‘ব্যাগ্গা’ ডাকনামে পরিচিত সিড বার্নস। দ্বিতীয় বিশ্বযুদ্ধ পরবর্তীকালে তাকে অস্ট্রেলিয়ার অন্যতম সেরা ব্যাটসম্যান হিসেবে বিবেচনা করা হয়ে থাকে। ঘরোয়া প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেছেন তিনি।
১৯১৬ সালে সিডনির অ্যান্নানডেল এলাকায় জন্মগ্রহণ করেন তিনি। কিন্তু নিজ আত্মজীবনীতে লিখেছেন যে, তার জন্ম ১৯১৮ বা ১৯১৯ সালে কুইন্সল্যান্ডে হয়েছিল। এছাড়াও, সামরিক বাহিনীতে রক্ষিত তথ্যে তার জন্ম ৫ জুন, ১৯১৭ রয়েছে। আলফ্রেড পার্সিভাল বার্নস ও হিল্ডা মে বার্নস দম্পতির তৃতীয় সন্তান ছিলেন।
জন্মের পূর্বেই টাইফয়েড জ্বরে আক্রান্ত হয়ে আলফ্রেড মৃত্যুবরণ করেন। এরপর হিল্ডা সন্তানদেরকে নিয়ে সিডনিতে চলে যান ও বোনের বাড়ীতে অবস্থান করেন। সেখানেই সিড বার্নসের জন্ম হয়। বার্নস স্ট্যানমোর পাবলিক স্কুলে অধ্যয়ণ করেন। সাধারণমানের হলেও খেলাধূলার জগতে তার যথেষ্ট আগ্রহ ছিল। বড় ভাই হরি’র সংস্পর্শে ক্রিকেট খেলায় সম্পৃক্ত হন। বড় ভাই হরি’র সংস্পর্শে ক্রিকেট খেলায় সম্পৃক্ত হন। খেলার প্রতি আগ্রহের কারণে বিদ্যালয় দলের শেষদিকে মাঠে নামতেন। ঘটনা পরম্পরায় প্রথম একাদশে অন্তর্ভুক্ত হন তিনি। কিন্তু আম্পায়ারের সিদ্ধান্তের বিপক্ষে অবস্থান নেয়ায় প্রথম তিন সপ্তাহকাল সাময়িকভাবে নিষিদ্ধ ঘোষিত হন। বিদ্যালয়ের দলসহ স্থানীয় ক্লাব দল সেন্ট অগাস্টিনে সফলতা লাভের প্রেক্ষিতে বিখ্যাত অস্ট্রেলীয় টেস্ট ক্রিকেটার চার্লি ম্যাককার্টনি’র ডাকনাম অনুসরণে ‘গভর্নর-জেনারেল’ ডাকনাম অর্জন করেন তিনি। ভিক্টোরিয়া ও কুইন্সল্যান্ড দলের স্কুলবয় হিসেবে নিউ সাউথ ওয়েলস দলে অন্তর্ভুক্ত হন তিনি।
১৯৩৬-৩৭ মৌসুমের শেষদিকে নিউ সাউথ ওয়েলসের পক্ষে প্রথম-শ্রেণীর ক্রিকেটে অভিষেক ঘটে তার। এর পরপরই ১৯৩৮ মৌসুমে ইংল্যান্ড সফরের জন্য অস্ট্রেলিয়া ক্রিকেট দলের সদস্য হিসেবে মনোনীত হন তিনি। সিরিজের সর্বশেষ টেস্টে তার টেস্ট অভিষেক ঘটে ইংল্যান্ডের বিপক্ষে। এর পরই বিশ্বযুদ্ধের কারণে খেলা বন্ধ হয়ে যায়। বিশ্বযুদ্ধের পর আর্থার মরিসকে সাথে নিয়ে ব্যাটিং উদ্বোধনে নামতেন তিনি।
সমগ্র খেলোয়াড়ী জীবনে ১৩ টেস্টে অংশ নিয়েছেন তিনি। ডিসেম্বর, ১৯৪৬ সালে সিডনিতে ইংল্যান্ডের বিপক্ষে অনুষ্ঠিত দ্বিতীয় টেস্টে ২৩৪ রান করেছিলেন। ঐ টেস্টে ডন ব্র্যাডম্যান অধিনায়কত্ব করেন ও তার সাথে পঞ্চম উইকেট জুটিতে ৪০৫ রানের বিশ্বরেকর্ড স্থাপন করেন। ১৯ ইনিংসে ৬৩.০৫ গড়ে রান সংগ্রহ করেছিলেন তিনি। ১৯৪৮ মৌসুমে ইংল্যান্ড সফরে অপরাজেয় দলের অন্যতম সদস্য ছিলেন তিনি। ঐ সফরে অস্ট্রেলিয়া দল কোন খেলায়ই পরাজিত হয়নি।
১৯৪৮ সালে ইংল্যান্ড সফর শেষে তিনি অবসর নেন। তবে, ১৯৫১-৫২ মৌসুমে টেস্ট ক্রিকেটে ফিরে আসার চেষ্টা চালালেও বিতর্কিতভাবে বাদ পড়েন। ১৬ ডিসেম্বর, ১৯৭৩ তারিখে সিডনির কাছাকাছি কলারয় এলাকায় অবস্থিত নিজ বাড়ীতে তাকে মৃত অবস্থায় পাওয়া যায়।
ঢাকা-৩

ঢাকা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৭৬নং আসন।
ঢাকা-৩ আসনটি ঢাকা জেলার কেরানিগঞ্জ উপজেলার জিনজিরা, আগানগর, তেঘরিয়া কোন্ডা ও শুভাঢ্যা এই ৫টি ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নসরুল হামিদ বিনা প্রতিদ্বন্দ্বিতায় নির্বাচিত হন।
ঢাকা-৪

ঢাকা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৭৭নং আসন।
ঢাকা-৪ আসনটি ঢাকা জেলার ঢাকা দক্ষিণ সিটি কর্পোরেশনের ৪৭, ৫১, ৫২, ৫৩, ৫৪ নং ওয়ার্ড এবং ঢাকা মেট্রোপলিটন শ্যামপুর থানা নিয়ে গঠিত।
ঢাকা-৫

ঢাকা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৭৮নং আসন।
সীমানা
এটি ঢাকা জেলার ঢাকা দক্ষিণ সিটি কর্পোরেশনের ৪৮,৪৯,৫০,৬০,৬১,৬২,৬৩,৬৪,৬৫,৬৬,৬৭,৬৮,৬৯ ও ৭০ নং ওয়ার্ড নিয়ে গঠিত।
১৯৯১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৭, ঢাকা-৫, ঢাকা-৯, ফেনী-১ ও চট্টগ্রাম-৮। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এরফলে বাকী চার আসনে উপনির্বাচন অনুষ্ঠিত হয়। ১৯৯১ সালের সেপ্টেম্বরের উপ-নির্বাচনে বিএনপির মোঃ কামরুল ইসলাম নির্বাচিত হন।
কারেন রোল্টন

কারেন লুইস রোল্টন (; জন্ম: ২১ নভেম্বর, ১৯৭৪) অ্যাডিলেডে জন্মগ্রহণকারী অস্ট্রেলিয়ার সাবেক মহিলা আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। এছাড়াও তিনি জাতীয় দলের অধিনায়ক ছিলেন। দলে তিনি মূলতঃ ব্যাটসম্যান হিসেবে ভূমিকা রেখেছেন। বামহাতে ব্যাটিংয়ের পাশাপাশি দলের প্রয়োজনে মাঝে-মধ্যে বামহাতে মিডিয়াম পেস বোলিংয়ে দক্ষ কারেন রোল্টন। মহিলাদের টেস্ট ক্রিকেটে অস্ট্রেলিয়ার পক্ষে সর্বাধিক রান সংগ্রহ করেছেন। ঘরোয়া ক্রিকেটে সাউথ অস্ট্রেলিয়ান স্করপিয়ন্সের পক্ষে খেলেছেন তিনি। শীত মৌসুমে হকি খেলায় অংশ নিতেন তিনি।
১৯৯৫ সালে অস্ট্রেলিয়ার পক্ষে আন্তর্জাতিক ক্রিকেটে অভিষেক ঘটে তার। ২০০১ সালে হেডিংলিতে স্বাগতিক ইংল্যান্ডের বিপক্ষে নিজস্ব সর্বোচ্চ অপরাজিত ২০৯ রান তোলেন। এরফলে তিনি বিশ্বরেকর্ড গড়েন। এছাড়াও, একদিনের আন্তর্জাতিকে সর্বাধিক ১৪১টি খেলায় অংশ নিয়েছিলেন যা পরবর্তীতে ২০১০ সালে ইংল্যান্ডের শার্লত এডওয়ার্ডস ভঙ্গ করেন। ১৯৯৭ সাল থেকে অস্ট্রেলিয়া দলের সহঃ অধিনায়কের দায়িত্ব পালন করেন। ফেব্রুয়ারি, ২০০৬ সালে বেলিন্ডা ক্লার্কের অবসর নেয়ার পর তিনি তার স্থলাভিষিক্ত হন।
২০০৫ সালের মহিলা ক্রিকেট বিশ্বকাপের চূড়ান্ত খেলায় ১০৭ রান তুলেছিলেন। এরফলে তিনি ম্যান অব দ্য ম্যাচের পুরস্কার পেয়েছিলেন। এছাড়াও, নিজস্ব সর্বোচ্চ অপরাজিত ৯৬ রান তোলেন মহিলাদের টুয়েন্টি২০ ক্রিকেটে যা অদ্যাবধি সর্বোচ্চ রানের রেকর্ড।
নিউজিল্যান্ডীয় কোচ স্টিভ জেনকিন একবার মজা করে বলেছিলেন যে, রোল্টনের বিপক্ষে সেরা কৌশল হচ্ছে অস্ট্রেলিয়ার উদ্বোধনী ব্যাটসম্যানদেরকে আউট না করা যাতে তিনি ব্যাটিং করার সুযোগ পেতে না পারেন।
তিনি দুইবার বর্ষসেরা অস্ট্রেলীয় আন্তর্জাতিক মহিলা ক্রিকেটারের পুরস্কার লাভ করেন। ২০০২ ও ২০০৩ সালে ধারাবাহিকভাবে নৈশকালীন অ্যালান বর্ডার পদক বিতরণীতে এ সম্মাননা লাভ করেছিলেন। ২০০৬ সালে আন্তর্জাতিক ক্রিকেট কাউন্সিল প্রবর্তিত বর্ষসেরা মহিলা খেলোয়াড়ের উদ্বোধনী পুরস্কারে ভূষিত হন।
১৪ বছরের বর্ণাঢ্য খেলোয়াড়ী জীবন শেষে জানুয়ারি, ২০১০ সালে আন্তর্জাতিক ক্রিকেট থেকে অবসরের ঘোষণা দেন রোল্টন।
ঢাকা-৬

ঢাকা-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৭৯নং আসন। এ আসনের সর্বশেষ সংসদ সদস্য সাঈদ খোকন।
ঢাকা-৬ আসন ঢাকা জেলার ঢাকা দক্ষিণ সিটি কর্পোরেশনের ৩৪, ৩৭, ৩৮, ৩৯, ৪০, ৪১, ৪২, ৪৩, ৪৪, ৪৫ ও ৪৬ নং ওয়ার্ড নিয়ে গঠিত। যার অন্তর্ভুক্ত থানাগুলো হচ্ছেঃ ওয়ারী, গেন্ডারিয়া, সূত্রাপুর, কোতয়ালীর একাংশ ও বংশালের একাংশ। সীমানাঃ পূর্বে- গেন্ডারিয়া, পশ্চিমে- সিদ্দিক বাজার, উত্তরে- ফুলবাড়িয়া ও দক্ষিণে- নাজিরাবাজার।
নপকমার্স

নপকমার্স () এখনকার সময়ের অন্যতম জনপ্রিয় মুক্ত সোর্স ই-কর্মাস প্লাটফর্ম; যাতে ASP.NET MVC 5.0 এবং MS SQL ২০০৮ (অথবা এর পরের ভার্সন) ব্যাকএন্ড ডেটাবেজ এর জন্য ব্যবহার করা হয়েছে। এই সফটওয়্যার তাদের নিজস্ব "nopCommerce" পাবলিক লাইসেন্স V3 এর অন্তর্গত এবং অফিসিয়ালি অক্টোবর ২০০৮ সালে ছোট থেকে মাঝারি অনলাইন কেনাকাটা সংক্রান্ত ব্যবসার জন্য উন্মুক্ত করা হয়।
"নপকমার্স" একটি নিরাপদ, পরিবর্তনযোগ্য এবং বৃদ্ধিযোগ্য ই-কমার্স প্ল্যাটফর্ম। এর একটি এডমিন সেকশন আছে এবং এই সেকশনের টুলগুলো দিয়ে অনলাইন দোকানের ভিউ, কাস্টমার, ইচ্ছা তালিকা, ডিস্কাউন্ট এবং কুপন সংক্রান্ত সবকিছু করা যায়। এখানে একই ওয়েবসাইট থেকে একাধিক দোকান, একাধিক বিক্রেতা, একাধিক গুদাম, একাধিক ভাষা, মাল্টি কারেন্সি, বহু-ট্যাক্স এবং সেইসাথে সবচেয়ে জনপ্রিয় গেটওয়ের Authorize.net, পেপ্যাল, গুগল চেকআউট জন্য সবকিছু ও এর সাথে আরও অনেক কিছু তৈরি করা আছে। এটা মোবাইল ডিভাইসের জন্য উপযোগী করে ডিজাইন করা। এছাড়াও nopCommerce মধ্যম ট্রাস্ট হোস্টিং এর মধ্যে ও চালানো যায়। 
"নপকমার্স " ২০১১ এবং ২০১২ সালে অনুষ্ঠিত Packt মুক্ত সোর্স ই-কমার্স প্রতিযোগীতার ফাইনালিস্ট ছিল। 
৪০০,০০০ এর বেশি বার ডাউনলোড এর ভিত্তিতে nopCommerce সবচেয়ে বেশি রেটিং প্রাপ্ত এবং ডাউনলোড এর সংখ্যার বিবেচনায় প্রথম ৫ টি মাইক্রোসফট ওয়েব প্লাটফর্ম ইন্সটলার এর অন্তর্গত অ্যাপলিকেশন গুলোর একটি। এছাড়াও এটি ১১ তম সবচেয়ে বেশি বার ডাউনলোড হওয়া Codeplex এর একটি অ্যাপলিকেশন।
আলোহা

আলোহা ২০১৫ সালে মুক্তিপ্রাপ্ত একটি মার্কিন রোমান্টিক কমেডি-নাট্য ধাঁচের চলচ্চিত্র। এটি রচনা, প্রযোজনা ও পরিচালনা করেছেন ক্যামেরন ক্রো। ছায়াছবিটিতে অভিনয় করেছেন ব্র্যাডলি কুপার, এমা স্টোন, র‍্যাচেল ম্যাকঅ্যাডাম্‌স, বিল মারে, জন ক্রাসিনস্কি, ড্যানি ম্যাকব্রাইড, আলেক বল্ডউইন সহ আরো অনেকে। ছবিটি ২০১৫ সালের ২৯ মে তারিখে মুক্তি পায়। এটি নির্মাণে খরচ হয়েছিল প্রায় ৩ কোটি ৭০ লক্ষ মার্কিন ডলার আর মাত্র ২ কোটি ৬৩ লক্ষ মার্কিন ডলার আয় করে ফ্লপ ছবির কাতারে নাম লেখায়।
২০১৪ সালের ১৪ ফেব্রুয়ারি ঘোষণা করা হয় যে ছবিটি ২৫ ডিসেম্বর, ২০১৪ তারিখে মুক্তি পাবে। কিন্তু পরবর্তীতে একই বছরের ২১ জুলাই-এ মুক্তির তারিখ পিছিয়ে ২৯ মে, ২০১৫ তারিখ ঘোষণা করা হয়।
ছবিটির প্রথম ট্রেইলার ১১ ফেব্রুয়ারি, ২০১৫ তারিখে প্রকাশিত হয়।
ঢাকা-৭

ঢাকা-৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৮০ নং আসন।
ঢাকা-৭ আসনটি ঢাকা মহানগরের বংশালের একাংশ, কোতয়ালীর একাংশ, চকবাজার, লালবাগ, হাজারীবাগ ও ধানমন্ডির একাংশ নিয়ে গঠিত৷ সীমানাঃ পূর্বে- নাজিরাবাজার, পশ্চিমে- হাজারীবাগ, উত্তরে- পলাশী ও দক্ষিণে- কামরাংগীরচর।
এলিস ভিলানি

এলিস জেন ভিলানি (জন্ম: ৬ অক্টোবর, ১৯৮৯) ভিক্টোরিয়ার মেলবোর্নে জন্মগ্রহণকারী অস্ট্রেলিয়ার মহিলা ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান। পাশাপাশি ডানহাতে ফাস্ট-মিডিয়াম বোলিংয়ে পারদর্শী তিনি। মহিলাদের জাতীয় ক্রিকেট লীগে ভিক্টোরিয়ান স্পিরিট দলের প্রতিনিধিত্ব করছেন এলিস ভিলানি।
২০০৯ সালের আইসিসি মহিলা বিশ্ব টুয়েন্টি২০ প্রতিযোগিতায় অস্ট্রেলিয়ার পক্ষে একটি খেলায় অংশ নিয়েছিলেন। ১০ জানুয়ারি, ২০১৪ তারিখে ইংল্যান্ডের বিপক্ষে তার টেস্ট অভিষেক ঘটে। ১৯ জানুয়ারি, ২০১৪ তারিখে একই দলের বিপক্ষে তার ওডিআই অভিষেক ঘটে। জুন, ২০১৫ সালে ইংল্যান্ড সফরে যান। সফরকারী অস্ট্রেলিয়া দলের সদস্যরূপে ২০১৫ সালের মহিলাদের অ্যাশেজ সিরিজে অংশগ্রহণ করেন তিনি।
ঢাকা-৮

ঢাকা-৮ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৮১নং আসন। মতিঝিল, শাহবাগ, রমনা, পল্টন ও শান্তিবাগ থানা নিয়ে এ আসন গঠিত। এটিকে ঢাকার প্রাণকেন্দ্র বলা যায়।
কারণ ঢাকা বিশ্ববিদ্যালয়, বঙ্গভবন,সচিবালয় সহ বেশ কিছু গুরুত্বপূর্ণ স্থাপনা এই আসনেই অবস্থিত ।
ঢাকা-৮ আসনটি ঢাকা জেলার ঢাকা দক্ষিণ সিটি কর্পোরেশনের ০৮, ০৯, ১০, ১১, ১২, ১৩, ১৯, ২০, ২১ নং ওয়ার্ড নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রাশেদ খান মেনন বিনা প্রতিদ্বন্দ্বিতায় নির্বাচিত হন।
ঢাকা দক্ষিণ সিটি করপোরেশনের ৮, ৯, ১০, ১১, ১২, ১৩ ও ১৯, ২০, ২১ নম্বর ওয়ার্ড নিয়ে গঠিত আসনটি।
১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের জন্য এই নির্বাচনী এলাকাটি তৈরি করা হয়েছিল।
২০০৮ সালের সাধারণ নির্বাচনের আগে, নির্বাচন কমিশন ২০০১ সালের বাংলাদেশ আদমশুমারিতে প্রকাশিত শুমারীতে জনসংখ্যার পরিবর্তন হওয়ায় নির্বাচনী এলাকার সীমানা পুনর্নির্ধারণ করে। ২০০৮ সালের পুনর্বিন্যাসের কারণে নির্বাচনী এলাকার সীমানা পরিবর্তিত হয়।
হিদেসাবুরো উয়েনো

হিদেসবুরো উয়েনো হিসাই সি (বর্তমানে তসু), মিএ প্রসাশনিক এলাকাতে তার জন্ম। ১৮৯৫ সালে সে ইমপেরিয়াল বিশ্ববিদ্যালয় এর কৃষি বিভাগ থেকে গ্রাজুয়েশ্ন করেন , এবং একই বছরে সে গ্রজুয়েশন বিদ্যালয় শুরু করেন কৃষি প্রকৌশল এবং খামার উন্নয়ন গবেষণা বিষয়ে পড়ালেখা শুরু করেন।সে তার গ্রাজুয়েশন শেষ করেন ১০ জুলাই ১৯০০ সালে এবং সে টকীও ইমপেরিয়াল বিশ্ববি
দ্যালয় এ সহকারী অধ্যাপক হিসেবে যোগ দান করেন এবং শিক্ষ্যা দিতে শুরু করেন।
তার কুকুরহাচিকো বিখ্যাত যে তার জন্য প্রতিনিয়ত তার ফিরে আসার অপেক্ষায় ছিলো ট্রেন স্টেষনে। হাচিকো তার মালিকের মৃত্যুর পর দীর্ঘ ৯ বছর তার অপেক্ষা করেছিল। হাচিকোকে চিরস্মরনীয় করে রাখার জন্য একটি কুকুরের মূর্তি যেটি ব্রোঞ্জ নির্মিত, এমন একটি মূর্তি শিব্যুয়া ট্রেন স্টেশনের সামনে নির্মাণ করা হয়েছে। হাচিকো শিব্যুয়া ট্রেন স্টেশনে সে দীর্ঘ নয় বছর অপেক্ষা করেচিল তার মৃত্যুর পূর্ব পর্যন্ত।
র‌্যাচেল প্রিস্ট

র‌্যাচেল হলি প্রিস্ট (; জন্ম: ১৩ জুলাই, ১৯৮৫) তারানাকির নিউ প্লাইমাউথে জন্মগ্রহণকারী নিউজিল্যান্ডীয় আন্তর্জাতিক মহিলা ক্রিকেটার। নিউজিল্যান্ড মহিলা ক্রিকেট দলের অন্যতম সদস্য তিনি। দলে তিনি মূলতঃ উইকেট-রক্ষক হিসেবে ভূমিকা রাখছেন। রাজ্য লীগে সেন্ট্রাল ডিস্ট্রিক্টস হিন্ডসের প্রতিনিধিত্ব করছেন র‌্যাচেল প্রিস্ট।
২০০৯ সালের মহিলা ক্রিকেট বিশ্বকাপে নিউজিল্যান্ড দলের পক্ষে অংশ নেন। ওডিআই ইনিংসে সর্বোচ্চ ব্যক্তিগত সংগ্রহ ১৫৭ করেন যা রেকর্ডবিশেষ। এছাড়াও, একমাত্র উইকেট-রক্ষক ও ব্যাটসম্যান হিসেবে ওডিআইয়ের ইতিহাসে এক ইনিংসে ১৫০ রান তুলেছেন।
ঢাকা-৯

ঢাকা-৯ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৮২নং আসন।
ঢাকা-৯ আসনটি ঢাকা মেট্রপলিটন খিলগাঁও ও সবুজবাগ থানাধীন নাসিরাবাদ ইউনিয়ন, দক্ষিণগাঁও ইউনিয়ন ও মান্ডা সিটি করপোরেশন এবং ঢাকা দক্ষিণ সিটি কর্পোরেশনের ০১, ০২, ০৩, ০৪, ০৫, ০৬ ও ০৭ নং ওয়ার্ড নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সাবের হোসেন চৌধুরী বিনা প্রতিদ্বন্দ্বিতায় নির্বাচিত হন।
১৯৯১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৭, ঢাকা-৫, ঢাকা-৯, ফেনী-১ ও চট্টগ্রাম-৮। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপনির্বাচন অনুষ্ঠিত হয়। ১৯৯১ সালের সেপ্টেম্বরের উপ-নির্বাচনে বিএনপির জে. ইউ. সরকার নির্বাচিত হন।
ঢাকা-১০

ঢাকা-১০ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা দক্ষিণ সিটি কর্পোরেশন অবস্থিত জাতীয় সংসদের ১৮৩নং আসন। ধানমন্ডি-নিউমার্কেট-কলাবাগান-হাজারীবাগ থানার সমন্বয়ে গঠিত।
ঢাকা-১০ আসনটি ঢাকা শহরের ঢাকা দক্ষিণ সিটি কর্পোরেশনের ১৪, ১৫, ১৬, ১৭, ১৮ ও ২২ নং ওয়ার্ড তথা কলাবাগান, হাজারীবাগ, ধানমন্ডি, নিউমার্কেট থানা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শেখ ফজলে নূর তাপস বিনা প্রতিদ্বন্দ্বিতায় নির্বাচিত হন।
আবদুল মান্নান নবগঠিত রাজনৈতিক দল বিকল্পধারা বাংলাদেশে যোগদানের জন্য ২০০৪ সালের মার্চ মাসে জাতীয় সংসদ থেকে পদত্যাগ করেন। ফলে উপ-নির্বাচন অনুষ্ঠিত হয়, জুলাই মাসে অনুষ্ঠিত উপনির্বাচনে বিএনপির মোহাম্মদ মোসাদ্দেক আলী নির্বাচিত হন।
ঢাকা-১১

ঢাকা-১১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৮৪নং আসন।
ঢাকা-১১ আসনটি ঢাকা মেট্রোপলিটন এর বাড্ডা থানা,ভাটারা থানা, রামপুরা থানা, হাতিরঝিল থানার একাংশ এবং ঢাকা উত্তর সিটি কর্পোরেশন এর ২১, ২২ , ২৩ ,৩৭, ৩৮, ৩৯, ৪০, ৪১,ও ৪২ নং ওয়ার্ড নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে এ.কে.এম. রহমতুল্লাহ বিনা প্রতিদ্বন্দ্বিতায় নির্বাচিত হন।
১৯৯২ সালের নভেম্বরে হারুন রশীদ মোল্লা মৃত্যুবরণ করেন। ১৯৯৩ সালের ফেব্রুয়ারির উপ-নির্বাচনে বিএনপির সৈয়দ মুহম্মদ মশিন নির্বাচিত হন।
ঢাকা-১২

ঢাকা-১২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৮৫নং আসন।
ঢাকা-১২ আসনটি ঢাকা শহরের ঢাকা উত্তর সিটি কর্পোরেশনের ২৪, ২৫, ২৬, ২৭, ৩৫ ও ৩৬ নং ওয়ার্ড নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আসাদুজ্জামান খাঁন কামাল বিনা প্রতিদ্বন্দ্বিতায় নির্বাচিত হন।
ঢাকা-১৩

ঢাকা-১৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৮৬নং আসন। এ আসন আগে ছিল ঢাকা-৯ আসনের অন্তর্ভুক্ত।
ঢাকা-১৩ আসনটি ঢাকা শহরের ঢাকা উত্তর সিটি কর্পোরেশনের ২৮, ২৯, ৩০, ৩১, ৩২, ৩৩ ও ৩৪ নং ওয়ার্ড নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে জাহাঙ্গীর কবির নানক বিনা প্রতিদ্বন্দ্বিতায় নির্বাচিত হন।
ঢাকা-১৪

ঢাকা-১৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৮৭নং আসন।
ঢাকা-১৪ আসনটি ঢাকা জেলার সাভার উপজেলার কাউন্দিয়া ইউনিয়ন এবং ঢাকা উত্তর সিটি কর্পোরেশনের ০৭, ০৮, ০৯, ১০, ১১ ও ১২ নং ওয়ার্ড নিয়ে গঠিত।
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে।
উপনির্বাচনে বিনা প্রতিদ্বন্দ্বিতায় নির্বাচিত হন আওামী লীগের প্রার্থী মুক্তিযোদ্ধা "আগা খান মিন্টু"।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আসলামুল হক বিনা প্রতিদ্বন্দ্বিতায় নির্বাচিত হন।
ঢাকা-১৫

ঢাকা-১৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৮৮নং আসন।
ঢাকা-১৫ আসনটি ঢাকা শহরের ঢাকা উত্তর সিটি কর্পোরেশনের ০৪, ১৩, ১৪ ও ১৬ নং ওয়ার্ড নিয়ে গঠিত।
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে।
নাইজেরিয়া জাতীয় ক্রিকেট দল

নাইজেরিয়া জাতীয় ক্রিকেট দল আন্তর্জাতিক ক্রিকেট অঙ্গনে নাইজেরিয়ার প্রতিনিধিত্ব করছে। ২০০২ সালে দলটি আন্তর্জাতিক ক্রিকেট কাউন্সিলের সহযোগী সদস্য হিসেবে অন্তর্ভুক্ত হয়।
নাগসেন

নাগসেন ছিলেন একজন সর্বাস্তিবাদী বৌদ্ধ ভিক্ষু। তিনি কাশ্মীরে জন্মগ্রহণ করেছিলেন। নাগসেন খ্রিস্টপূর্ব ১৫০ অব্দের সমসাময়িক ছিলেন। উত্তরপশ্চিম ভারতের (অধুনা পাকিস্তান) ভারতীয়-গ্রিক রাজা প্রথম মিনান্ডার (পালি: মিলিন্দ) বৌদ্ধধর্ম সম্পর্কে তাকে যে প্রশ্ন করেছিলেন, সেই বিষয়ে নাগসেনের উত্তর "মিলিন্দপঞ্‌হ" গ্রন্থে লিপিবদ্ধ আছে।
"মিলিন্দপঞ্‌হ" হিল পালি ভাষায় রচিত একটি বৌদ্ধ ধর্মগ্রন্থ। "মিলিন্দপঞ্‌হ" শব্দটির অর্থ ‘রাজা মিলিন্দের প্রশ্ন’ (মিনান্ডার শব্দটির ভারতীয় রূপ হল ‘মিলিন্দ’)। ভিক্ষু নাগসেন ও রাজা মিলিন্দের কথোপকথন এই গ্রন্থে লিপিবদ্ধ আছে। গ্রন্থটির রচয়িতা নাগসেন। তিনি মূলত পালি ভাষায় এই গ্রন্থটি রচনা করেছিলেন। এই গ্রন্থের ভাষায় কিশতওয়ার জেলার ভাষা কিশতওয়ারির প্রভাব রয়েছে।
এই গ্রন্থে উল্লিখিত হয়েছে যে নাগসেন পাটলীপুত্রের (অধুনা পাটনা, বিহার) গ্রিক বৌদ্ধ ভিক্ষু ধর্মরক্ষিতের কাছে ত্রিপিটক অধ্যয়ন করেন। তিনি বোধি লাভ করার পর ধর্মরক্ষিতের অধীনে অর্হৎ হয়েছিলেন।
এই গ্রন্থে নাগসেনের পিতা সোঙুত্তর, তার গুরু রোহন, বত্তনীয়ার অস্‌সগুত্ত এবন অপর এক গুরু সাগলের নিকটবর্তী সনখেয়ার আয়ুপালের উল্লেখ আছে।
একটি কিংবদন্তি অনুসারে, নাগসেন থাইল্যান্ডে মরকত বুদ্ধ নামক বুদ্ধের প্রথম মূর্তিটি নিয়ে আসেন নিয়ে আসেন। উক্ত কিংবদন্তি অনুসারে, খ্রিস্টপূর্ব ৪৩ অব্দে ভারতের পাটলীপুত্র শহরে নাগসেন মরকত বুদ্ধের মূর্তিটি নির্মাণ করেছিলেন।
"মিলিন্দপঞ্‌হ" ও এই কিংবদন্তিটি ছাড়া আর কোথাও নাগসেনের কোনো উল্লেখ পাওয়া যায় না।
নাগসেন হলেন মহাযান বৌদ্ধধর্মের অষ্টাদশ অর্হতের অন্যতম। তার প্রথানুগ বস্ত্রচিত্রে দেখা যায় তিনি ডান হাতে একটি খক্‌খর ও বাঁ হাতে একটি পাত্র ধরে আছেন। ক্লিভল্যান্ড মিউজিয়াম অফ আর্টে তার থাঙ্কাগুলির একটি অসাধারণ উদাহরণ রক্ষিত আছে। “এই মূর্তিটি অর্হৎ নাগসেনের [মূর্তির মতো]। ১৪৩৫ সালে জীবরামের আঁকার খাতায় এটি পাওয়া যায়।” who also holds a vase.
সিঙ্গাপুরের এশিয়ান সিভিলাইজেশন মিউয়ামে অনুরূপ একটি চিত্র রক্ষিত আছে। (কুইয়ানলং যুগ, ১৮ সি: রেশমের কাজ করা থাঙ্কা।)
আধুনিক মূর্তিগুলিকে নাগসেনকে একজন মুণ্ডিত মস্তক বৃদ্ধ ভিক্ষু রূপে দেখানো হয়। এই মূর্তিতে তিনি কান চুলকাচ্ছেন। এটি শ্রবণেন্দ্রিয় শুদ্ধিকরণের প্রতীক। কারণ, বৌদ্ধধর্মের অনুগামীর পক্ষে পরচর্চা বা অন্যান্য নিরর্থক কথা শোনা অকর্তব্য। তাদের শুধুমাত্র সত্য কথা শোনার জন্য প্রস্তুত থাকতে হয়।
সামহোয়্যার ইন ব্লগ

সামহোয়্যার ইন ব্লগ (যা সামু নামেও পরিচিত) একটি বাংলা ব্লগ সাইট। ব্লগটির স্লোগান হচ্ছে "“বাঁধ ভাঙার আওয়াজ”"। এটি বাংলা ভাষায় প্রতিষ্ঠিত প্রথম পাবলিক ব্লগ, যা ২০০৫ সালে প্রতিষ্ঠিত হয়েছিল। এবং বিশ্বে বাংলা ভাষী মানুষদের সর্ববৃহৎ ব্লগিং সাইট। ব্লগ সাইটে নিবন্ধিতদের জন্য এটি বিনামূল্যে পোস্ট করার সুযোগ প্রদান করে; তবে যারা শুধুমাত্র পড়তে চায় তাদের জন্য নিবন্ধন বাধ্যতামূলক নয়। কেবল কোনো পোস্টে মন্তব্য করতে অথবা কোনো কিছু পোস্ট করতে চাইলে নিবন্ধন করতে হয়।
সৈয়দা গুলশান ফেরদৌস ও তার স্বামী আরিল্ড ক্লোক্কেরহৌগ এই ব্লগের প্রতিষ্ঠাতা এই সাইটের সম্পাদনার দায়িত্বেও তারা রয়েছেন। সাইটের প্রোগ্রামার হাসিন হায়দার সর্বপ্রথম ইংরেজি কিবোর্ড ব্যবহার করে বাংলা লেখার জন্য একটি ফোনেটিক স্ক্রিপ্ট লেখেন। 
১৫ নভেম্বর ২০১৭ পর্যন্ত নিবন্ধিত সদস্য সংখ্যা ২,১৭,০৯১ জন। প্রতিদিন গড়ে ৫৫০০০ থেকে ৬৫ হাজার পাতা দর্শন করেন ৫০ থেকে ৬০ হাজার ব্যবহারকারী। মোবাইল থেকে ৪৫ থেকে ৫০ হাজার ব্যবহারকারী প্রতিদিন ব্লগ ব্যবহার করেন সামহ্যোয়ার ইন ব্লগের ভিজিটরদের মধ্যে ৮২% বাংলাদেশ থেকে, ১০% পশ্চিমবঙ্গ থেকে এবং বাকি ৮% পৃথিবীর ১৭০টির অধিক দেশের বাসিন্দা।
১৯ ডিসেম্বর বাংলা ব্লগার দিবস পালন করা হয়।
এই সাইটের ব্লগারদের জন্য, চার ধরনের নিয়ম প্রয়োগ অবস্থা বিদ্যমান। তারা অবরুদ্ধ (ব্লক), নজরে রাখা, নিরাপদ ও সাধারণ। এই ব্লগের নিয়ম রক্ষাকারীরা "মডু" (ইংরেজি মডারেটর থেকে) নামেও পরিচিত। লেখা প্রকাশ সম্পূর্ণরূপে নিয়ন্ত্রিত হয় নিয়ম রক্ষাকারী এবং প্রশাসকদের দ্বারা।
ডিজিটাল সাক্ষরতা

ডিজিটাল সাক্ষরতা এই একুশ শতকে তার নিজস্ব জায়গা তৈরি করে নিয়েছে। এটি হল ডিজিটাল প্রযুক্তির মাধ্যমে তথ্য তৈরী করার এবং বিশ্লেষন করার ক্ষমতা। বিভিন্ন বয়সের শিক্ষার্থীরা কলেজ বা চাকুরিক্ষেত্রে সাফল্যের জন্য প্রয়োজন এই বিষয়ে নৈপুণ্যের বিকাশ। এই কারণে শিক্ষকরা শ্রেণীকক্ষে প্রযুক্তির নানা উপকরণ ব্যবহার করছেন। ঐতিহাসিক ঘটনাবলী সম্পর্কে মতামত প্রকাশ থেকে শুরু করে বৈজ্ঞানিক গবেষণা সংক্রান্ত বিষয়গুলির লিখিত রূপায়ণ প্রভৃতি বিভিন্ন ক্ষেত্রে প্রশিক্ষকদের অনেক সুযোগ সুবিধার প্রাপ্তি ঘটেছে যাতে তারা নতুন প্রযুক্তিবিদ্যা উত্থাপন করতে পারেন যা ছাত্রছাত্রীদের প্রয়োজনীয় দক্ষতা অর্জনের ক্ষেত্রে উপভোগ্য হয়ে উঠবে। 
এর প্রধান উদ্দেশ্য হল বহুমুখী তথ্য কাঠামোর গঠনকে সহজসাধ্য এবং বিষয়ভিত্তিক উৎপাদন ও বণ্টনকে সহজ করে তোলা। সুতরাং যন্ত্রগণকের (কম্পিউটার) মধ্যস্থতায় যোগাযোগকে তথ্য সংগ্রহের একটি নতুন পদ্ধতি হিসাবে ধরা যেতে পারে, অথবা পূর্বের তিনটি- (ভাষা, লিখন ও মুদ্রণ) বিপ্লবের পর 'তথ্য উপাদনের ক্ষেত্রে ছতুর্থ বিপ্লব' বলেও চিহ্নিত করা যেতে পারে। মুদ্রণের বিকাশ অ-ব্যাপ্তির ফলস্বরূপ পূর্ব বিপ্লবটির প্রসারিত হতে কয়েক শতক লেগেছিল। কিন্তু আজ এই পরিগণক এবং ইন্টারনেটের বিকাশ ও ব্যাপ্তি, এক নতুন অর্থনৈতিক বিপ্লবের পাশাপাশি যুগপৎ সংঘটিত হচ্ছে এবং গণমাধ্যম কেন আজ এতটা গুরুত্বপূর্ণ হয়ে দাড়িয়েছে, কেন এত শীঘ্র প্রসার ঘটেছে - উভয়েরই ব্যাখ্যা দিতে সাহায্য করেছে। একজন ব্যক্তিকে ডিজিটালি স্বাক্ষর বলা যেতে পারে যার মধ্যে আটটি মৌলিক উপাদানের সঠিক ভারসাম্য লক্ষ্য করা যায়- তাদের ডিজিটাল দক্ষতা, প্রকৃ্তিগত বৈশিষ্ট‍্য, গুণাবলী ও অনুশীলন-এর ক্ষেত্রে। এই সমতা নির্ভর করে কৃ্ষ্টিমূলক, জ্ঞানমূলক, গঠনমূলক বৈশিষ্ট্য, বাচনশৈলী, নিঃসংশয়তা, সৃজনশীল সমালোচনা, সাংস্কৃতিক এবং নাগরিক সচেতনতার উপর। একই সঙ্গে ডৌগ বেলশার বক্তব্যকে সমর্থন করে বলা যায় যে, এই আটটি উপাদান প্রাসঙ্গিক, অর্থাৎ তারা ব্যক্তিগত, সামাজিক ও সাংস্কৃ্তিক ক্ষেত্রের উপর নির্ভরশীল যেখানে তারা বিকশিত হয়।
সুতরাং এক্ষেত্রে শিক্ষার পথপ্রর্দশক,ব্যবসায়ী গোষ্ঠীর সদস্য এবং পেশাদারী সম্প্রদায়ের সদস্যদের ভূমিকা আছে। নতুন নতুন প্রযুক্তিবিদ্যার উদ্ভব শিক্ষার্থীদের দ্রুত ও সঠিকভাবে সেইসব প্রযুক্তির ব্যবহার-এর প্রয়োজনীয়তা বাড়িয়ে তুলেছে। ডিজিটাল নাগরিকত্ব জনগনকে এক নতুন পদ্ধতিতে স্বাক্ষর করে তোলার উদ্যোগ নিয়েছে এবং সেক্ষেত্রে প্রতিটি নাগরিকের প্রয়োজন ডিজিটাল সাক্ষরতা সংক্রান্ত বহুল পরিমাণ তথ্য। 
এমন শিক্ষার ক্ষেত্রে ডিজিটাল প্রযুক্তিবিদ্যার ব্যবহারযোগ্য জিনিসপত্রের ক্রমবর্ধমান প্রাপ্যতা পরিলক্ষিত হচ্ছে এবং এই সম্পদসমূহ শুধুমাত্র তরুণ শিক্ষার্থীদের শিক্ষাদানের ক্ষেত্রেই নয়, এমনকি প্রাপ্তবয়স্ক সমস্ত শিক্ষার্থীদের প্রাথমিক শিক্ষাদানের ক্ষেত্রেও প্রয়োগ করা হচ্ছে। এই প্রযুক্তিবিদ্যার উপস্থিতি নিঃসন্দেহে মৌলিক দক্ষতাসমূহের পরিবর্তন ঘটাচ্ছে। শিক্ষার্থীদের বিষয়ভিত্তিক জ্ঞান, গণনামূলক দক্ষতা ও ভাষাশৈলী বিকশিত হচ্ছে। ফলে প্রযুক্তিবিদ্যার ব্যবহার অপরিহার্য হয়ে পড়েছে। অতএব ডিজিটাল সাক্ষরতা আজ শিক্ষা, শিক্ষাদান ও শিখন সকল ক্ষেত্রেই এক অবশ্যম্ভাবী বিষয়ে পরিণত হয়েছে।
মন্টি নোবেল

মন্টাগু আলফ্রেড নোবেল (; জন্ম: ২৮ জানুয়ারি, ১৮৭৩ - মৃত্যু: ২২ জুন, ১৯৪০) সিডনিতে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকা পালন করেন। ডানহাতে ব্যাটিংয়ের পাশাপাশি ডানহাতে মিডিয়াম পেস ও অফ ব্রেক - উভয় ধরনের বোলিংয়ে পারদর্শীতা দেখিয়েছেন। এছাড়াও, সুদক্ষ ফিল্ডারসহ অধিনায়কত্বেও পারদর্শীতা ছিল তার। তাকে অস্ট্রেলিয়ার ক্রিকেটের ইতিহাসে অন্যতম সেরা অল-রাউন্ডার হিসেবে বিবেচনা করা হয়ে থাকে। ঘরোয়া প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেছেন মন্টি নোবেল।
যোসেফ ও মারিয়া নোবেল দম্পতির আট সন্তানের মধ্যে সর্বকনিষ্ঠ ছিলেন মন্টি নোবেল। এ দম্পতি ইংল্যান্ডের সারে এলাকার এগহাম থেকে অস্ট্রেলিয়ায় অভিবাসিত হন। ১৮৯৩ সালে নিউ সাউথ ওয়েলসের সদস্য হিসেবে নিউজিল্যান্ড সফর করেন। ১৮৯৪ সালে অ্যান্ড্রু স্টডার্টের নেতৃত্বাধীন সফরকারী ইংল্যান্ড দলের বিপক্ষে মনোমুগ্ধকর অপরাজিত ১৫২* রান তোলে তার ব্যাটিং কৌশল ইংরেজ ক্রিকেটারদের কাছে তুলে ধরেন। এরফলে নিজ রাজ্য দলে তার অবস্থান পাকাপোক্ত হয়। এছাড়াও, ১৮৯৫-৯৬ ও ১৮৯৬-৯৭ মৌসুমে ধারাবাহিকভাবে দলের শেফিল্ড শিল্ডের শিরোপা বিজয়ে গুরুত্বপূর্ণ ভূমিকা রাখেন।
১৮৯৩ থেকে ১৯২০ সালের মধ্যে সমগ্র খেলোয়াড়ী জীবনে প্রথম-শ্রেণীর ক্রিকেটে ১৩,৯৭৫ রান তুলেছেন। তন্মধ্যে, ১৯০২ সালে নিজস্ব সেরা ২৮৪ রান তোলেন। নিজ রাজ্য দলের পক্ষে বেশ কয়েকটি জুটি ও সর্বোচ্চ রানের রেকর্ড গড়েন। এছাড়াও ৬২৪ উইকেট পান তিনি।
অস্ট্রেলিয়া দলের পক্ষে ৪২ টেস্টে অংশগ্রহণ করেন। দক্ষিণ আফ্রিকার বিপক্ষে তিনটি টেস্ট বাদে বাকী টেস্টগুলো ইংল্যান্ডের বিপক্ষে খেলেন। জানুয়ারি, ১৮৯৮ সালে প্রথমবারের মতো টেস্টে অংশগ্রহণ করেন তিনি। ১৯০৩ থেকে ১৯০৯ সালের মধ্যে দলকে ১৫ টেস্টে নেতৃত্ব দেন মন্টি নোবেল। তন্মধ্যে ৮ খেলায় জয়, ৫টিতে পরাজয় ও দুইটি টেস্টে ড্র করে তার দল। আগস্ট, ১৯০৯ সালে তিনি সর্বশেষ টেস্টে অংশ নেন। ১৯০৩ সালে ১৩৩ রান সংগ্রহের মাধ্যমে নিজের একমাত্র টেস্ট সেঞ্চুরি করেছিলেন তিনি।
অবসর পরবর্তীকালে ক্লাব পর্যায়ের দলগুলো বিশেষ করে নিজের খেলোয়াড়ী জীবনের সাথে দীর্ঘদিনের সম্পর্কযুক্ত প্যাডিংটন ক্রিকেট ক্লাবে খেলাসহ কোচের দায়িত্ব পালন করেন। ব্যাংকিং খাত থেকে সরে গিয়ে দন্তবিষয়ক পেশায় চলে যান। এ সময়ে তিনি জিলিগান’স ম্যান শীর্ষক ক্রিকেট বিষয়ক গ্রন্থ প্রকাশ করেন। বড় ভাই টেড নোবেলও সংক্ষিপ্ত সময়ের জন্য নিউ সাউথ ওয়েলসের প্রতিনিধিত্ব করেছেন।
পাহাড়ী সান্যাল

পাহাড়ী সান্যাল (), (২২ ফেব্রুয়ারি ১৯০৬ – ১০ ফেব্রুয়ারি ১৯৭৪) হচ্ছেন একজন বাঙালি চলচ্চিত্র অভিনেতা যিনি ছবি বিশ্বাস এবং কমল মিত্রের ন্যায় খ্যাতি অর্জন করেছিলেন।
পাহাড়ী সান্যাল জন্মেছিলেন দার্জিলিং-এ। যদিও তাঁর জন্মস্থান নিয়ে বিতর্ক আছে। একটি মতে সিমলার কাছে কসৌলি শহরে ওঁর জন্ম। শৈশব ও যৌবনের প্রথম পর্ব লখনৌতে কাটান। দেড় বছর বয়সে মা মারা যায়। পিতা ছিলেন একজন সঙ্গীতজ্ঞ এবং সেনা বিভাগের হিসাব পরীক্ষক। বাল্যকালে পিতার কাছে সংগীতে অনুপ্রেরণা লাভ করেন। দশ বছর বয়সে ঘটে পিতৃবিয়োগ। পিতৃস্নেহে মানুষ করে তোলেন জ্যৈষ্ঠ ভ্রাতা।
পাহাড়ী সান্যালের সংগীতের প্রতি অনুরাগ তাকে বেনারস হিন্দু বিশ্ববিদ্যালয়ের প্রকৌশল পাঠ ত্যাগ করায় এবং তিনি লক্ষ্ণৌ এসে সঙ্গীতচর্চায় আত্মনিয়োগ করেন। লক্ষ্ণৌ সঙ্গীত কলেজ থেকে "উপাধি" পরীক্ষায় উত্তীর্ণ হন। একুশ বছর বয়সে মোরাদাবাদ উচ্চ বিদ্যালয়ের ভাইস-প্রিন্সিপ্যালের সঙ্গে পরিণয়সূত্রে আবদ্ধ হন। রেওয়ার কুমারের গৃহ শিক্ষকতায় নিযুক্ত হন। ১৯৩১-এ ভূমিষ্ঠ হওয়ার ৩-৪ দিন পর একমাত্র পুত্র সন্তান ও স্ত্রীর পরলোকগমন। রেওয়ার কুমার সাহেবের একান্ত সচিব হিসেবে নিযুক্তি লাভ।
১৯৩৩ সনে তিনি কলকাতায় আসেন এবং নিউ থিয়েটার্সে অভিনেতা হিসেবে যোগ দেন। ছায়াছবিতে আত্মপ্রকাশ মীরাবাঈ চিত্রে। কলকাতা ও বোম্বাইর চিত্রপুরীতে বাংলা ও হিন্দি মিলিয়ে প্রায় দেড়শত ছায়াছবিতে অভিনয় করেন। বড়দিদি ছবিতে সুরেন, ভগবান শ্রীকৃষ্ণচৈতন্য ছবিতে নিত্যানন্দ এবং বিদ্যাপতি, বিদ্যাসাগর, মহাকবি গিরীশচন্দ্র ও কেদার রাজা ছবিতে নামভূমিকায় অসাধারণ অভিনয় করেন। নিউ থিয়েটার্সে অভিনয়কালে মীনা দেবীকে দ্বিতীয় পক্ষের স্ত্রী হিসেবে গ্রহণ করেন। শেষ বয়সে ১৯৭৩ সনে বিশ্বরূপা রঙ্গমঞ্চে "আসামী হাজির" নাটকে অপূর্ব অভিনয় করে মঞ্চানুরাগীদের মন জয় করেন। বাংলা ও হিন্দি মিলিয়ে চার দশকে প্রায় ১৯৭ টি ছবিতে অভিনয় করেছেন পাহাড়ী সান্যাল। 
বাংলা, হিন্দি, উর্দু প্রভৃতি ভারতীয় ভাষা ছাড়াও ইংরেজি ও ফরাসি ভাষায় পাণ্ডিত্য অর্জন করেছিলেন।
মেদীর হাওর

মেদীর হাওর বাংলাদেশের ব্রাহ্মণবাড়ীয়া জেলায় অবস্থিত একটি বৃহদায়তন জলাভূমি। এই হাওরটিকে কখনো কখনো মেদিনী হাওর নামেও ডাকা হয়।
মেদীর হাওরের অবস্থান ব্রাহ্মণবাড়ীয়া জেলার নাসিরনগর উপজেলার ডাক বাংলোর উত্তর ও পশ্চিম পার্শ্বে।
এসিসি ট্রফি

এশিয়ান ক্রিকেট কাউন্সিল ট্রফি বা এসিসি ট্রফি সীমিত ওভারের ক্রিকেট প্রতিযোগিতাবিশেষ। এশিয়ান ক্রিকেট কাউন্সিলের পরিচালনায় এ প্রতিযোগিতা অনুষ্ঠিত হয়। মূলতঃ এশিয়ার টেস্ট ক্রিকেট বহির্ভূত দেশের জাতীয় দলগুলো এসিসি ট্রফিতে অংশ নেয়। ১৯৯৬ থেকে ২০১২ সাল পর্যন্ত দ্বি-বার্ষিকভিত্তিতে এ প্রতিযোগিতার আয়োজন করা হয়। পরবর্তীতে তৃতীয় বিভাগ হিসেবে পরিচিত এসিসি প্রিমিয়ার লিগ এর স্থলাভিষিক্ত হয়। সাম্প্রতিককালে ২০১২ সালে সংযুক্ত আরব আমিরাতে এসিসি ট্রফি প্রতিযোগিতা অনুষ্ঠিত হয়েছে। বর্তমান চ্যাম্পিয়ন হিসেবে রয়েছে নেপাল ও সংযুক্ত আরব আমিরাত ক্রিকেট দল। ২০০০ ও ২০০৬ সালের প্রতিযোগিতার শিরোপা বিজয়ী দল একদিনের আন্তর্জাতিকের মর্যাদা পায় ও এশিয়া কাপে খেলার যোগ্যতা অর্জন করে।
অন্নদা সরকারি উচ্চ বিদ্যালয়

অন্নদা সরকারি উচ্চ বিদ্যালয় বাংলাদেশের ব্রাহ্মণবাড়িয়া জেলার একটি উচ্চ বিদ্যালয়। ১৮৭৫ সালে প্রতিষ্ঠিত এই বিদ্যালয়টি বাংলাদেশের অন্যতম প্রাচীন শিক্ষা প্রতিষ্ঠান।
অন্নদা সরকারি উচ্চ বিদ্যালয় বাংলাদেশের ব্রাহ্মণবাড়িয়া জেলার ব্রাহ্মণবাড়িয়া পৌরসভায় অবস্থিত। ঐতিহ্যবাহী এ বিদ্যালয়টি ব্রাহ্মণবাড়িয়া শহরের প্রাণকেন্দ্রে অবস্থিত।
১৮৭৫ সালে প্রতিষ্ঠিত এই বিদ্যালয়টির নামকরণ করা হয় রাজা রায়-বাহাদুর অন্নদা প্রসাদ রায় এর নাম অনুসারে।
বিদ্যালয়টি কুমিল্লা শিক্ষা বোর্ডের অধীনে পরিচালিত। বিদ্যালয়টির একটি সুবিশাল মাঠ, একটি বাস্কেটবল খেলার মাঠ, একটি মসজিদ, একটি আধুনিক পাঠাগার, একটি বডিং ও একটি জিমনেসিয়াম আছে। বিদ্যালয়টি সেই ১৮৭৫ সাল থেকে ব্রাহ্মণবাড়িয়ার ছেলেদের শিক্ষা প্রদান করে আসছে।শিক্ষার মান ও ফলাফল বিচারে এটি ব্রাহ্মণবাড়িয়ার অন্য বিদ্যালয়গুলো থেকে অনেকগুণ এগিয়ে। এই বিদ্যালয় থেকে পাশ করা অনেক শিক্ষার্থী দেশ-বিদেশে স্বনামধন্য অনেক উচ্চশিক্ষা প্রতিষ্ঠানে অধ্যায়নরত আছে। অনেকে দেশের বিভিন্ন সেবামূলক কাজে নিয়োজিত আছেন।
৭.৩৮ একর এলাকা জুড়ে হলুদাভ একতলা বিশিষ্ট প্রশাসনিক ভবন (১৮৭৫ সালে চুন-সুড়কির নির্মিত), একটি ত্রিতল ভবন, তিনটি দ্বিতল ভবন, টিনশেডের হলরুম, বিজ্ঞান ভবন, সমৃদ্ধ গ্রন্থাগার, কম্পিউটার ল্যাব , জিমনেসিয়াম, বিরাট খেলার মাঠ, মসজিদ, পুকুর ও ছাত্রাবাসসহ প্রাকৃতিক সৌন্দর্যে ভরপুর এক মনোরম পরিবেশে অন্নদা সরকারি উচ্চ বিদ্যালয়ের অবস্থিত। ২০১০ সালে বিদ্যালয়ে দুটো শিফ্‌ট চালু হয়। ২০১৩ শিক্ষাবর্ষ থেকে মোট ২০৬০ জন করে শিক্ষার্থী ১ম শ্রেণি থেকে ১০ম শ্রেণি পর্যন্ত এ বিদ্যালয়ে অধ্যয়ন করে।
ভ্যান্টাব্ল্যাক

ভ্যান্টাব্ল্যাক কার্বন ন্যানোটিউব এর তৈরী পদার্থ এবং এখন পর্যন্ত জানা সবচেয়ে কালো পদার্থ। এটি দৃশ্যমান আলোর ৯৯.৯৬৫% পর্যন্ত শোষণ করতে পারে।
এর ইংরেজি নামের "VANTA" (ভ্যান্টা) অংশটি একটি সংক্ষিপ্ত শব্দ; যা এসেছে 'Vertically'-এর V, 'Aligned'-এর A, 'Nano'-এর N, 'Tube'-এর T এবং 'Arrays'-এর A থেকে। এই 'Vanta' শব্দের সাথে বর্ণের গুণ যুক্ত করে এটির নামকরণ করা হয়েছে 'ভ্যান্টাব্ল্যাক'(Vantablack)।
এই বস্তুটির কার্যকারিতাও অনেক। টেলিস্কোপের সেন্সিটিভিটি বাড়ানোর কাজে বা মিলিটারি অস্ত্র, সরঞ্জাম শত্রু পক্ষ থেকে অদৃশ্য রাখতে এই বস্তুটি ব্যবহার করা যেতে পারে।
একটি ব্রিটিশ ন্যানোটেক কোম্পানি কার্বন ন্যানোটিউব ব্যবহার করে এই বস্তু তৈরী করে। কার্বন ন্যানোটিউবের উলম্ব এই সজ্জা এলুমিনিয়াম ফয়েল শিটের উপর তৈরী করে প্রস্তুত করা হয় এই ভ্যান্টাব্ল্যাক।
ঢাকা-১৬

ঢাকা -১৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৮৯নং আসন।
ঢাকা-১৬ আসনটি ঢাকা উত্তর সিটি কর্পোরেশনের ২, ৩, ৫ ও ৬ নং ওয়ার্ড নিয়ে গঠিত।
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়, যার ফলে রাজধানীতে আসন সংখ্যা ১৩টি থেকে বৃদ্ধি পেয়ে ২০টি-তে দাঁড়ায়।
খামার

খামার বলতে এমন একটি স্থাপনাকে বুঝানো হয় যেখানে কৃত্রিম ভাবে যেকোন উদ্ভিদ বা প্রাণীর প্রতিপালন ও রক্ষণাবেক্ষণের মাধ্যমে বাণিজ্যিক উদ্দেশ্য সাধন করা হয়। সাধারণত: গবাদী পশু এবং কিছু বাণিজ্যিক উদ্ভিদ ও প্রাণী এই প্রক্রিয়ায় উৎপাদন ও বিপণন করা হয়।।।
বিশ্ব ব্যাপীই খামার প্রক্রিয়ায় পণ্য উৎপাদন ও বিপণন কার্য সম্পাদিত হয়। বিভিন্ন অঞ্চল ভিত্তিক এই প্রক্রিয়াটি ভিন্ন ভিন্ন হয়ঃ
যুক্তরাষ্ট্র এবং কানাডাতে গম, বার্লি, ভুট্টা প্রভৃতি চাষ করা হয় খামার প্রক্রিয়ায়। এছাড়াও গবাদী পশু, বিশেষত: গরু এবং শুয়োর পালন করা হয়।
কৃষিভিত্তিক সমাজ ব্যবস্থা বলে বাংলাদেশে বিভিন্ন ধরনের খামার গড়ে উঠেছে; যেমন: ডেইরি খামার রয়েছে ৪৭,৭১০টি, পোলট্রি খামার, হাঁসের খামার, ঘুঘুর খামার, কুমিরের খামার, মৌমাছির খামার, মৎস্য খামার, কাঁকড়ার খামার, ঝিনুকের খামার, হরিণের খামার, প্রভৃতি রয়েছে।
সভাপতি মাও সে-তুঙের উদ্ধৃতি

সভাপতি মাও সে-তুঙের উদ্ধৃতি () হচ্ছে ১৯৬৪ থেকে ১৯৭৬ সাল পর্যন্ত প্রকাশিত এবং সাংস্কৃতিক বিপ্লবের সময় বহুল প্রচারিত চীনের কমিউনিস্ট পার্টির সভাপতি মাও সেতুঙের লেখা ও বক্তৃতা থেকে নির্বাচিত বিবৃতি। সবচেয়ে জনপ্রিয় সংস্করণটি ছিলো ছোট আকারে ছাপানো সহজে বহনযোগ্য এবং অবশ্যই উজ্জ্বল লাল রঙে বাঁধাই করা। বইটি পাশ্চাত্যে ছোট লাল বই নামে সাধারণভাবে পরিচিতি পায়। এটিকে বিবেচনা করা হয় ইতিহাসের সবচেয়ে বেশি সংখ্যায় ছাপানো বই হিসেবে।
সভাপতি মাও সে-তুঙের উদ্ধৃতি মূলত একটি অনুপ্রেরণীয় রাজনৈতিক ও সামরিক দলিল হিসেবে পিএলএ ডেইলি (পিপলস লিবারেশন আর্মি ডেইলি) এর একটি অফিস দ্বারা সংকলিত হয়েছিল। প্রাথমিক প্রকাশনায় চীনা কমিউনিস্ট পার্টির চেয়ারম্যানের ২৩টি বিষয় যুক্ত করে ২০০ নির্বাচিত উদ্ধৃতি দিয়ে বইটি তৈরি হয়। এটা প্রথম ৫ জানুয়ারি ১৯৬৪ সালে একটি সম্মেলনের প্রতিনিধিদের দেওয়া হয়েছিল এবং তাদেরকে মন্তব্য করতে বলা হয়েছিলো। প্রতিনিধিদের এবং বইয়ের সংকলকদের মতামতের উপর নির্ভর করে, ২৫টি বিষয়ে ২৬৭টি উদ্ধৃতিতে উন্নীত করা হয়, এবং একটি সাধারণ শিরোনাম সভাপতি মাও সে-তুঙের উদ্ধৃতি করা হয়।
অপরপক্ষে, মাও রচিত অন্যান্য গ্রন্থের মুদ্রণ ছিল একই সময়ে খুব বেশি পরিমাণে, যদিও এই সংস্করণে সভাপতি মাও সে-তুঙের উদ্ধৃতি অসংখ্য সংখ্যায় উৎপাদিত হয় নি। অন্যান্য গ্রন্থগুলো ছিলো "মাও সেতুং-এর রচনাবলী", চার খন্ড, ১৪টি ভাষায় ২,৮৭৫ মিলিয়ন কপি, "মাও সে তুং এর নির্বাচিত প্রবন্ধ", (বিভিন্ন সংস্করণে মোট ২৫২ মিলিয়ন কপি) "একক নিবন্ধ বই", এবং "কবিতার বই"।
১৯৬৬ সালে চীনের কমিউনিস্ট পার্টির প্রচারণা বিভাগ "সভাপতি মাও সে-তুঙের উদ্ধৃতি" রপ্তানির অনুমতি দেয়। বিদেশি প্রয়োজন মেটাতে, চীনা বিদেশি ভাষা প্রেস-এর সম্পাদকগণ অবস্থার প্রয়োজনীয় পুনঃপাঠ গ্রহণ করে। তারা ১৬ ডিসেম্বর, ১৯৬৬ তে প্রদত্ত লিন পিয়াও স্বাক্ষরিত একটি "দ্বিতীয় সংস্করণের মুখবন্ধ" যুক্ত করে। শেষ পৃষ্ঠায়, তারা প্রকাশকের নাম হিসেবে আইএসবিএন ছাড়া (PLA General Political Department)-এর নাম যুক্ত করে, যার ছাপা এবং সরবরাহকারী ছিলো (উভয়ই সিনহুয়া বুকস্টোর), এবং যুক্ত করে প্রকাশনার বছর।
১৯৬৭ সালের মে মাসের ভেতরে, ব্রিটেন, ফ্রান্স, স্পেন, জাপান, সোভিয়েত ইউনিয়ন, জার্মানি, ইটালি, নেপাল, ইন্দোনেশিয়া, বার্মা, ইরান, আরব এবং আফ্রিকানসহ ১১৭টি দেশের বিভিন্ন এলাকার বইয়ের দোকানে মাওয়ের "উদ্ধৃতি" সরবরাহ করা হয়।
নিম্নে বইটির সূচিপত্র প্রদান করা হলো:
ঢাকা-১৭

ঢাকা-১৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৯০ নং আসন। 
ঢাকা-১৭ আসনটি ঢাকা উত্তর সিটি কর্পোরেশনের ১৫, ১৮, ১৯ ও ২০ ওয়ার্ড এবং ঢাকা ক্যান্টনমেন্ট থানার ক্যান্টনমেন্ট এলাকা নিয়ে গঠিত। মূলত গুলশান, বনানী, নিকেতন, মহাখালী, বারিধারা, শাহজাদপুর এবং ঢাকা সেনানিবাসের একাংশ নিয়ে এই আসনটি।
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের অষ্টম জাতীয় সংসদ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়, যার ফলে রাজধানীতে আসন সংখ্যা ১৩ থেকে বৃদ্ধি পেয়ে ২০টি-তে দাঁড়ায়।
কাশফুল

কাশফুল একধরনের বহুবর্ষজীবী ঘাসজাতীয় উদ্ভিদ। এর বৈজ্ঞানিক নাম Saccharum spontaneum (, )। এরা উচ্চতায় সাধারনত ৩ মিটার পর্যন্ত লম্বা হয়। নদীর তীরে ফুলফোটা শ্বেতশুভ্র কাশবন দেখতে খুবই সুন্দর। এর আদিবাস রোমানিয়া।
এটি নিয়ন্ত্রণহীন ভাবে মাটিতে দ্রুত উপনিবেশ স্থাপন করতে পারে। এর ফলে কোথাও কোথাও ফসলি জমি এবং চারণভূমিগুলিকেও এরা গ্রাস করে আক্রমণাত্মক প্রজাতিতে পরিণত হয়। এই ধরনের সমস্যা পানাম প্রজাতন্ত্রে নথিভুক্ত করা হয়েছে।
কাশফুল মূলত ছন গোত্রীয় এক ধরনের ঘাস। নদীর ধার, জলাভূমি, চরাঞ্চল, শুকনো রুক্ষ এলাকা, পাহাড় কিংবা গ্রামের কোনো উঁচু জায়গায় কাশের ঝাড় বেড়ে ওঠে। তবে নদীর তীরেই এদের বেশি জন্মাতে দেখা যায়। এর কারণ হল নদীর তীরে পলিমাটির আস্তর থাকে এবং এই মাটিতে কাশের মূল সহজে সম্প্রসারিত হতে পারে। শরত ঋতুতে সাদা ধবধবে কাশফুল ফোঁটে। বাংলাদেশের সব অঞ্চলেই কাশফুল দেখতে পাওয়া যায়। কাশফুল পালকের মতো নরম এবং রঙ ধবদবে সাদা। গাছটির চিরল পাতার দুই পাশ খুবই ধারালো।
গ্রাম এলাকার জ্বালানি ও কম দামে পানের বরজের ছাউনি হিসেবে কাশের ব্যবহার হয়ে আসছে বহু বছর ধরে। আয়ুর্বেদিক চিকিৎসকদের মতে, কাশফুলের বেশ কিছু ঔষধি গুণ রয়েছে। যেমন- পিত্তথলিতে পাথর হলে নিয়মিত গাছের মূলসহ অন্যান্য উপাদান দিয়ে ওষুধ তৈরি করে পান করলে পিত্তথলির পাথর দূর হয়। কাশমূল বেটে চন্দনের মতো নিয়মিত গায়ে মাখলে গায়ের দুর্গন্ধ দূর হয়। এছাড়াও শরীরে ব্যথানাশক ফোঁড়ার চিকিৎসায় কাশের মূল ব্যবহৃত হয়।
শুভ কাজে কাশফুলের পাতা বা ফুল ব্যবহৃত হয়। কুশ হল কাশফুলের সমগোত্রীয় উদ্ভিদ যা কিনা কাশের মতই দেখতে; হিন্দু ধর্মাবলম্বীদের পবিত্র ধর্মগ্রন্থ ‘পুরাণ’-এ কুশের স্থান শীর্ষে।
সাহিত্যে কাশফুলের কথা এসেছে নানাভাবে। রবীন্দ্রনাথ প্রাচীন গ্রন্থ ‘কুশজাতক’ কাহিনী অবলম্বন করে ‘শাপমোচন’ নৃত্যনাট্য রচনা করেছেন। কাশফুল মনের কালিমা দূর করে। শুভ্রতা অর্থে ভয় দূর করে শান্তির বার্তা বয়ে আনে। শুভ কাজে কাশফুলের পাতা বা ফুল ব্যবহার করা হয়।
প্রাগৈতিহাসিককাল থেকে বাংলাদেশ ও এর পার্শ্ববর্তী অঞ্চলে কাশফুল ছিল। কাশফুলের অন্য একটি প্রজাতির নাম কুশ। এরা দেখতে প্রায় কাশফুলের মতোই। সনাতন ধর্মাবলম্বীদের পবিত্র ধর্মগ্রন্থ ‘পুরাণ’-এ কুশের স্থান খুব উঁচুতে। গ্রামের বাড়ি বা পুকুর পাড়ে ইচ্ছা করলে কাশফুল লাগান যেতে পারে। তবে সে ক্ষেত্রে কিছুটা ঠাণ্ডা ও বালু মিশ্রিত স্থান বেছে নিতে হবে।
কাশবন কমে যাওয়ার পেছনে জলবায়ুর পরিবর্তনের প্রভাব দাবী পরিবেশ ও সংশ্লিষ্ট বিশেষজ্ঞদের। প্রাকৃতিকভাবে বেড়ে ওঠা কোনো কিছুর পরিবর্তন প্রাকৃতিক পরিবেশের পরিবর্তনই নির্দেশ করে। তাছাড়া নদীর তীর দখল হয়ে যাবার জন্যেও কাশফুল দিনদিন কমে এসেছে। জ্বালানি বা অন্য কোনো কাজে ব্যবহারের জন্য নয়, অন্তত মানুষের সৌন্দর্য প্রেমিদের মনের চাহিদার জন্য হলেও নদী তীরে থাকুক আগের মত দিগন্ত-বিস্তৃত কাশবন। জমি দখল আর নদের তীরে চাষাবাদ বেড়ে যাওয়ায় কাশবনের পরিধি কমে এসেছে।
ঢাকা-১৮

ঢাকা-১৮ হলো বাংলাদেশের জাতীয় সংসদের ৩০০টি নির্বাচনী আসনের মধ্যে ১৯১ তম আসন। এই আসনটি ঢাকা উত্তর সিটি কর্পোরেশন এর ০১, ১৭, ৪৩, ৪৪, ৪৫, ৪৬, ৪৭, ৪৮, ৪৯, ৫০, ৫১, ৫২, ৫৩ ও ৫৪ নম্বর ওয়ার্ড নিয়ে গঠিত।
ঢাকা-১৮ আসনটি ঢাকা উত্তর সিটি কর্পোরেশনের ওয়ার্ড নং ১,১৭,৪৩, ৪৪,৪৫,৪৬,৪৭,৪৮,৪৯,৫০,৫১,৫২,৫৩ ও ৫৪ নিয়ে গঠিত।
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়, যার ফলে রাজধানীতে আসন সংখ্যা ১৩টি থেকে বৃদ্ধি পেয়ে ২০টি-তে দাঁড়ায়।
বৌদ্ধ দর্শন

বৌদ্ধ দর্শন হল ত্রিপিটক ও আগমে লিপিবদ্ধ গৌতম বুদ্ধের উপদেশের বিস্তারিত ব্যাখ্যা। এই দর্শনের মূল উপজীব্য হল ধর্মের বাস্তব রূপটি প্রকাশ করা। বৌদ্ধ দর্শনে ধারণাগুলির স্বরূপ আলোচনার পর পুনরায় বৌদ্ধ মধ্যপন্থায় ফিরে আসার প্রবণতাটি বার বার আলোচিত হয়েছে।
প্রাচীন বৌদ্ধধর্ম অধিবিদ্যা, প্রপঞ্চবিজ্ঞান, নীতিবিজ্ঞান ও জ্ঞানতত্ত্বের অনুমান-ভিত্তিক ধারণাগুলি এড়িয়ে গিয়ে আয়তনের পরীক্ষামূলক প্রমাণের ভিত্তিতে দর্শনতত্ত্ব গড়ে তুলেছিল।
তা সত্ত্বেও, বৌদ্ধ পণ্ডিতরা পরবর্তীকালে তত্ত্ববিদ্যা ও অধিবিদ্যা-সংক্রান্ত বিষয়গুলির উত্থাপন করেছিলেন। বৌদ্ধ দর্শনের নির্দিষ্ট কয়েকটি বক্তব্য প্রায়শই বিভিন্ন বৌদ্ধ সম্প্রদায়গুলির মধ্যে বিবাদের কারণ হয়ে দাঁড়িয়েছে। এই বিস্তারিত ব্যাখ্যাসমূহ ও বিবাদ থেকেই অভিধর্মের প্রাচীন বৌদ্ধধর্মের বিভিন্ন সম্প্রদায়, মহাযান শাখা এবং প্রজ্ঞাপারমিতা, মাধ্যমক, বুদ্ধ-প্রকৃতি ও যোগাচার প্রভৃতি শাখার উৎপত্তি ঘটে।
আলেহান্দ্রো হোদোরফ্‌স্কি

আলেহান্দ্রো হোদোরফ্‌স্কি প্রুলানস্কি (; জন্ম: ১৭ ফেব্রুয়ারি, ১৯২৯) একজন চিলীয় চলচ্চিত্র এবং নাট্য পরিচালক, নাট্যকার, অভিনেতা, লেখক, কবি, সঙ্গীতজ্ঞ, কমিক বই লেখক এবং আধ্যাত্মিক গুরু। তিনি বিশেষভাবে পরিচিতি লাভ করেছেন তার অগ্রবর্তী চলচ্চিত্র নির্মাণের কারণে। বিশেষ করে "হলি মাউন্টেন" "এল টপো (গাধা)" ও "দ্য ড্যাঞ্চ অব রিয়েলিটি" প্রভৃতি সিনেমা নির্মাণের জন্য তিনি সমাদৃত হয়েছেন।
হোদোরফ্‌স্কি উক্রেনিয়ান-ইহুদি পরিবারে জন্ম গ্রহণ করেন চিলিতে। অসুখী ও বিচ্ছিন্ন জীবনযাপনের অভিজ্ঞতার ভেতর দিয়ে কৈশোর অতিক্রম করেন, যার ফলশ্রুতিতে কবিতা লেখা ও পড়ার প্রতি তার এক বিশেষ টান তৈরি হয়। কলেজ থেকে বিচ্ছিন্ন হয়ে তিনি থিয়েটারে কাজ শুরু করেন। থিয়েটারে তিনি মূলত মূকাভিনয় করতেন। ১৯৪৭ সালে প্রতিষ্ঠা করেন নিজের নাট্যদল টিত্রো মিমিকো এবং ১৯৫০ এর ভেতরে পাড়ি জমান প্যারিস।
ফ্রান্সের প্যারিসে হোদোরফ্‌স্কি মেমে অধ্যয়ন শুরু করেন Étienne Decroux'র সাথে এবং পরবর্তীতে তিনি মার্সেল মারক্যু'র দলে যোগদান করেন যিনি ছিলেন Étienne Decroux'র ছাত্র।
দত্তনগর কৃষি খামার

দত্তনগর কৃষি খামার: চুয়াডাঙ্গা জেলার জীবননগর উপজেলার আংশিক ও ঝিনাইদহের মহেশপুর উপজেলায় বিশাল আয়তন নিয়ে অবস্থিত দত্তনগরের হেমেন্দ্র নাথ দত্তের একটি সবজি খামার। এশিয়ার বৃহৎ কৃষি খামারগুলোর অন্যতম। ১৯৪০ সালে হেমেন্দ্র নাথ দত্তের খামারটি প্রায় তিন হাজার (৩০০০) একর জমির উপর অবস্থিত।
দত্তনগর এ বিশাল খামারের আওতায় ৫টি ফার্ম আছে। সেগুলো হচ্ছে গোকুলনগর, পাথিলা, মথুরা, করিঞ্চা এবং কুশাডাঙ্গা। ফার্মগুলোর মোট জমির পরিমাণ দু’হাজার ৭৩৭ একর। আবাদী জমির পরিমাণ প্রায় আড়াই হাজার একর। নিচু জমি আছে ৬শ’একর এবং বিল এলাকা আছে ২শ’একরের উপর। ১৯৪৭ সালে ভারত বিভাগের পর এইচ দত্ত দত্তনগর খামার ছেড়ে কলকাতায় চলে যান। ম্যানেজার ও কর্মচারিরা খামার দেখাশুনা করতে থাকেন। ১৯৪৮ সালে তৎকালীন পাকিস্তান সরকার দত্তনগর খামার অধিগ্রহণ করে এবং কৃষি বিভাগের উপর পরিচালনার দায়িত্ব অর্পণ করা হয়। ১৯৬২ সালে ফার্মের যাবতীয় সম্পত্তি কৃষি উন্নয়ন কর্পোরেশন এর কাছে হস্তান্তর করা হয়। বিএডিসি বিভিন্ন শস্য বীজ উৎপাদনে খামারটি কাজে লাগায়। অফিস, বাসভবন সহ নানান স্থাপনা নির্মাণ করা হয়। সেচের জন্য বসানো হয় গভীর ও অগভীর নলকূপ। আর ক্ষেতে পানি সরবরাহের জন্য পাকা ড্রেন নির্মাণ করা হয়। আগে শ্রমিক দিয়ে শস্য কর্তন ও মাড়াই করা হতো। এখন বড় বড় মেশিনের সাহায্যে ফসল কাটা ও মাড়াই করা হয়। সেচের জন্য ৩৬টি গভীর, ১৩টি অগভীর এবং ১০টি পাওয়ার পাম্প
ঝিনাইদহের মহেশপুর উপজেলার স্বরুপপুর এবং আংশিক পান্তাপাড়া ইউনিয়নে অবস্থিত।
গ্রামঃ দত্তনগর, থানা+পোষ্টঃ মহেশপুর উপজেলা, জেলাঃ ঝিনাইদহ।
আজ থেকে প্রায় ৭৭ বছর আগে কলকাতার বিশিষ্ট ঠিকাদার হেমেন্দ্র নাথ দত্ত এ বিশাল কৃষি খামার স্থাপন করেন। তিনি দ্বিতীয় বিশ্বযুদ্ধের সময় ব্রিটিশ সেনা বাহিনীর রসদ সরবরাহকারি ঠিকাদার ছিলেন। তিনি সেনাবাহিনীর জন্য সবজি সরবরাহের ঠিকাদারি লাভ করেন। তাজা সবজি উৎপাদনের জন্য নিজ গ্রাম দত্তনগরে এ বিশাল কৃষি খামার গড়ে তুলেন। ১৯৪০ সালে এ এলাকা ছিল যোগাযোগ বিচ্ছিন্ন নিভৃত পল্লী। সড়ক ছিল না। রেলপথে দর্শনা স্টেশনে সবজি বহন করে নিয়ে কলকাতায় পাঠানোও ছিল দুরূহ ব্যাপার। দীর্ঘ সময় লাগায় পচে যেত। তিনি দত্তনগরে হেলিপ্যাড স্থাপন করেন। প্রতিদিন হেলিকপ্টারযোগে টাটকা শাক-সবজি কলকাতায় সরবরাহ করে তিনি প্রচুর লাভ করতেন। খামারের কলেবরও বৃদ্ধি করেন।
ব্রিটিশ শাসনকালে দত্ত নামের একজন ব্রিটিশ নাগরিক চাষ শুরু করেন এলাকার কিছু মানুষের সাহায্যে। ব্রিটিশ এর নাম অনুসারে এলাকার নাম দত্তনগর করা হয়।
"যেভাবে যেতে হবে"
<nowiki>*</nowiki> জেলা শহর ঝিনাইদহ বাস স্ট্যান্ড থেকে বাসযোগে কালীগঞ্জ বাসস্ট্যান্ডে আসতে হবে তারপর পুনঃরায় বাসযোগে মহেশপুর বাসস্ট্যান্ডে নেমে বাসযোগে/রিক্সা ভ্যান/সিএনজি এর মাধ্যমে সরাসরি এশিয়ার বৃহত্তম দত্তনগর কৃষি খামারে যাওয়া যাবে।
<nowiki>*</nowiki> জেলা শহর ঝিনাইদহ বাস স্ট্যান্ড থেকে বাসযোগে জীবননগর বাসস্ট্যান্ডে নেমে বাসযোগে অথবা সিএনজি এর মাধ্যমে সরাসরি এশিয়ার বৃহত্তম দত্তনগর কৃষি খামারে যাওয়া যাবে।
দত্তনগর খামার সম্পর্কে জানতে চাই - ই-নলেজ
সালমান খানের চলচ্চিত্র তালিকা

সালমান খান হলেন একজন ভারতীয় চলচ্চিত্র অভিনেতা যিনি প্রধানত বলিউডের চলচ্চিত্রে অভিনয় করে থাকেন। তিনি ১৯৮৯ সালের পারিবারিক ঘরানার নাটকীয় চলচ্চিত্র "বিবি হো তে এইসি"-তে সহ-তারকা হিসেবে অভিনয়ের মাধ্যমে চলচ্চিত্র অঙ্গনে প্রবেশ করেন। পরবর্তীতে তিনি সুরাজ ভরজাত্যার রোমাঞ্চকর ব্লকবাস্টার চলচ্চিত্র "ম্যায়নে প্যায়ার কিয়া"-তে অভিনয়ের মাধ্যমে চিত্রনায়ক হিসেবে আত্মপ্রকাশ করেন; যার স্বীকৃতিস্বরুপ তিনি ফিল্মফেয়ার পুরস্কার শ্রেষ্ঠ নবাগত চিত্রনায়ক পুরস্কারে জিতে নেন। ১৯৯০ দশকের শুরুর দিকে, তিনি অ্যাকশনধর্মী নাটকীয় চলচ্চিত্র যেমন: "" (১৯৯০), অ্যাকশনধর্মী চলচ্চিত্র "পাত্থর কে ফুল" (১৯৯১), এবং রোমাঞ্চকর চলচ্চিত্র "সাজন" (১৯৯১) অসাধারণ অভিনয় করেন। এই সকল চলচ্চিত্রগুলি ব্যবসায়িক দিক সাফল্য অর্জন করে। যাহোক উক্ত সময়ে তার মুক্তিপ্রাপ্ত অন্যান্য চলচ্চিত্রসমূহ যেমন: "সূর্যবাশি" (১৯৯২), "জাগরুতি" (১৯৯২), এবং "দিল তেরা আশিক" (১৯৯৩), বাণিজ্যিকভাবে বক্স অফিসে ব্যর্থ হয়, যার ফলে অভিনয় জীবনে কিছুটা ভাটা পড়ে।
১৯৯৪ সালে বরজাত্য পরিচালিত পারিবারিক ঘরানার নাটকীয় "হাম আপকে হ্যায় কন" চলচ্চিত্রে অসাধারণ অভিনয়ের মাধ্যমে দর্শক জনপ্রিয়তা লাভ করেন; যার ফলে চলচ্চিত্রটি উক্ত সময়ের বলিউডের সর্বোচ্চ ব্যবসাসফল চলচ্চিত্র হিসেবে অন্যতম একটি যায়গায় প্রতিষ্ঠিত করে নেয়। একই বছরে, তিনি আমির খান এর সাথে কমেডী চলচ্চিত্র" আন্দাজ আপনা আপনা", যে অবশ্য বক্স অফিসে ব্যবসা করতে ব্যর্থ হয়। এরপর তিনি শাহরুখ খানের সাথে রাকেশ রোশনের নাটকীয় থ্রিলার করণ অর্জুন (১৯৯৫) কাজ করেন, যা বছরের দ্বিতীয় সর্বোচ্চ ব্যবসাসফল হিন্দি চলচ্চিত্র হিসেবে মর্যাদা লাভ করে। ১৯৯৬ সালে তার ৩টি চলচ্চিত্র প্রেক্ষাগৃহে মুক্তি দেওয়া হয় যেখানে গীতিনাট্য বিষয়ক "" এবং নাটকীয় চলচ্চিত্র "জীত" উল্লেখযোগ্য। পরবর্তী বছরে, ডেভিড ধাওয়ানের কমেডি চলচ্চিত্র যোধ্যায় দৈত চরিত্রে অভিনয় করেন। এরপর ১৯৯৮ সালে, তিনি সোহেল খানের "প্যায়ার কিয়া তো ডারনা ক্যা" এবং সংক্ষিপ্তভাবে রোমাঞ্চকর নাটকীয় চলচ্চিত্র "কুচ কুচ হোত হ্যায়" এ বিশেষ উপস্থিতি হিসেবে হাজির হন, যেখানে তার উভয় চলচ্চিত্র ১৯৯৮ সালে সর্বাধিক ব্যবসাসফল চলচ্চিত্র হিসেবে উপরের তালিকায় স্থান দখল করে। তার পরে তিনি এটার জন্য, অ্যাওয়ার্ড পান অ্যাওয়ার্ডটি হল ফিল্মফেয়ার অ্যাওয়ার্ড ফর বেস্ট সাপোর্টিং এক্টর.
ঢাকা-১৯

ঢাকা-১৯ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৯২নং আসন।
ঢাকা-১৯ আসনটি ঢাকা জেলার সাভার উপজেলার শিমুলিয়া, ধামসোনা, পাথালিয়া, ইয়ারপুর, আশুলিয়া, বিরুলিয়া, বনগাঁও ইউনিয়ন এবং সাভার ইউনিয়ন ও সাভার পৌরসভা নিয়ে গঠিত।
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়েছিল, যার ফলে রাজধানীতে আসন সংখ্যা ১৩ থেকে বৃদ্ধি পেয়ে ২০টি-তে দাড়িয়েছিল। পূর্বে বিদ্যমান ঢাকা-১২ থেকে এই নতুন নির্বাচনী এলাকা গড়ে উঠে।
২০১৪ বাংলাদেশের সাধারণ নির্বাচনের পূর্বে, নির্বাচন কমিশন নির্বাচনী এলাকার সীমানা হ্রাস করে। পূর্বে সাভার উপজেলার আরেকটি ইউনিয়ন পরিষদ, কন্দিয়া এই সীমানার অন্তর্ভুক্ত ছিল।
২০১৪ সালের বাংলাদেশের সাধারণ নির্বাচনে বিরোধীদলীয় নেতারা নির্বাচনের বর্জন করে তাদের প্রার্থীতা প্রত্যাহার করে নেওয়ার ফলে এনামুর রহমান বিনা প্রতিদ্বন্দ্বিতায় জয়লাভ করেন।
মার্ক ফুটিট

মার্ক হ্যারল্ড অ্যালান ফুটিট (জন্ম: ২৫ নভেম্বর, ১৯৮৫) নটিংহামে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ বোলারের দায়িত্ব পালন করেন। বামহাতে ফাস্ট বোলিংসহ ডানহাতে ব্যাটিংয়ে পারদর্শী মার্ক ফুটিট। কাউন্টি ক্রিকেটে ডার্বিশায়ারের প্রতিনিধিত্ব করছেন তিনি।
১৬ বছর বয়সে তার ক্রীড়াশৈলী কোচ ক্রিস টলি, পরামর্শক গ্রেগ স্মিথ ও রায়ান সাইডবটমের চোখে ধরা পড়ে। অভিষেক প্রথম-শ্রেণীর খেলায় গ্ল্যামারগনের বিপক্ষে ৪/৪৫ সহ দশম উইকেট জুটিতে ক্রিস রিডের সাথে মূল্যবান ১০১ রান তোলেন। এর পরপরই শ্রীলঙ্কার বিপক্ষে খেলার জন্য ইংল্যান্ডের অনূর্ধ্ব-১৯ দলে খেলার জন্য মনোনীত হন। কিন্তু নটিংহামশায়ারের বিপক্ষে মাত্র নয়টি খেলায় অংশগ্রহণের পর আগস্ট, ২০০৯ সালে দল ত্যাগ করে নভেম্বর, ২০০৯ সালে ডার্বিশায়ারের সদস্য হন।
১ আগস্ট, ২০১৫ তারিখে ইংল্যান্ডের ১৪-সদস্যের টেস্ট দলে লিয়াম প্লাঙ্কেটসহ অন্তর্ভুক্ত হন। এজবাস্টনে অনুষ্ঠিত তৃতীয় টেস্টে জেমস অ্যান্ডারসনের আঘাতপ্রাপ্তির কারণে সফরকারী অস্ট্রেলিয়ার বিপক্ষে ২০১৫ সালের অ্যাশেজ সিরিজে তার এই অংশগ্রহণ। পরবর্তীতে অ্যান্ডারসন সুস্থ হওয়ায় পঞ্চম টেস্টে তার পরিবর্তে পুনরায় দলে ফিরে আসেন।
এলো পলিফাইলা

এলো পলিফাইলা (অন্য নাম: "স্পাইরাল এলো", "ক্রুনাল্যান", "লেখালা খারেৎসা") হলো "এলো" গোত্রের একটি প্রজাতি। এটি লেসোথোর ড্রাকেন্সবার্গ পর্বতের স্থানীয় উদ্ভিদ। অদ্ভুতভাবে প্রতিসাম্যতার কারণে আর পাঁচটি সর্পিল স্তরে বৃদ্ধির কারণে এটি বিখ্যাত।
এলো পলিফাইলা ("aloe polyphylla") ইংরেজিতে 'স্পাইরাল এলো' নামে পরিচিত। আফ্রিকান ভাষায় "ক্রুনাল্যান" আর সেসোথো ভাষায় "লেখালা খারেৎসা"। সেসোথো হচ্ছে লেসোথোর ভাষা। প্রজাতির নামাংশের পলিফাইলা শব্দটি গ্রীক ভাষার; অর্থ-বহুপত্র।
শ্রেণিবিন্যাসের দিক থেকে, এটি রোডাক্যান্থি (Rhodacanthae) সিরিজের সাথে নিবিড়ভাবে সম্পর্কযুক্ত। এলো প্রজাতির "Aloe glauca", "Aloe lineata" আর "Aloe pratensis" এর সাথে এর মিল আছে।
এলো পলিফাইলা একটি কাণ্ডহীন এলো এবং এর পাতাগুলো বেশ পার্থক্যসূচক সর্পিলাকার ধারণ করে বাড়ে। আলাদা আলাদা পাতার একটি ক্রমপরিবর্তিত দশা থাকে যেটা একে সর্পিলাকারে পেঁচানো একটি বিন্যাস দেয়। এ গাছগুলো শোষক বলে মনে হয় না বা শাখা-প্রশাখাও ছাড়ে না। কিন্তু বীজের অঙ্কুর ঘটার পর তারা ছোট, ঘন ঝাড় তৈরী করে। মোটা, প্রশস্ত, দাঁতালো, ধূসর-সবুজাভ পাতায় থাকে ধারালো, গাঢ় পাতারডগা। এলো ফুল ফোটা শুরু হয় গ্রীষ্মের শুরুতে, লাল থেকে গোলাপী রঙের পরিপুষ্ট ফুল ফোটে শাখাময় পুষ্পবিন্যাসে।
সর্পিল এলো জন্মায় উঁচুতে- পাহাড়ি, ঘাসময় ঢালে। এখানে এটি পাথুরে চিড়, ফাটলের সাথে জড়িয়ে থাকে যেখানে নিষ্কাশন ব্যবস্থাও ভাল। গ্রীষ্মের সময় তাপমাত্র ঠান্ডা থাকে মোটামুটি এবং শীতে প্রায়ই তুষারে ঢেকে যায় এলোর উদ্ভিদ্গুলো। লেসোথোর ওই এলাকায় ভারী বৃষ্টিপাত হয় আর সেই আদ্রতা পর্বতের চূড়াময় ভরে থাকে।
এ উদ্ভিদটির শোভাবর্ধনকারী হিসেবে উচ্চ সুখ্যাতি আছে। এটাই মূল কারণ একে দাম দেয়ার। এটাকে চাষ করা খুবই কঠিন এবং এর প্রাকৃতিক আবাস থেকে সরালে দ্রুত মারা যায়। দক্ষিণ আফ্রিকায় এই উদ্ভিদ কেনা বা সংগ্রহ করা দুটোই অপরাধ হিসেবে গণ্য করা হয়।
ভারতের প্রধান নদীর তালিকা

ভারতের নদীসমূহ ভারতবাসীর জীবনে বিশেষ গুরুত্বপূর্ণ ভূমিকা পালন করে থাকে। পানীয় জল, সুলভ যাতায়াত ব্যবস্থা, বিদ্যুৎ উৎপাদন এবং জীবিকা নির্বাহের মাধ্যম হিসাবে, নদীগুলির ভূমিকা অনস্বীকার্য। ভারতের প্রায় সকল প্রধান শহরগুলি,নদীর তীরে কেন অবস্থিত,এর সহজে ব্যাখ্যা হিসাবেই জন-জীবনে এদের গুরুত্ব অনুধাবন করা যায়। আবার,হিন্দু ধর্মানুসারে নদীগুলির বিভিন্ন ধরনের গুরুত্বপূর্ণ ভূমিকা আছে এবং দেশের হিন্দু জনগোষ্ঠীর নিকট নদীগুলি পবিত্র বলে পূজিত হয়।
সাতটি প্রধান নদী তাদের অসংখ্য উপনদীগুলিসহ ভারতের নদী বিন্যাস গঠন করেছে। নদীগুলির বৃহত্তম অববাহিকা ব্যবস্থায় সমস্ত জল বঙ্গোপসাগরে গিয়ে পড়েছে;যদিও কিছু নদীর গতিপ্রবাহ দেশের পশ্চিম অংশের ভিতর দিয়ে বয়ে গিয়ে হিমাচল প্রদেশ রাজ্যের পূর্ব দিক হয়ে আরব সাগরে গিয়ে মিশেছে।লাদাখের অংশবিশেষ,আরাবল্লী পর্বতশ্রেণীর উত্তরাঞ্চল,থর মরুভূমি বিন্যাসের অনুর্বর অংশের অভ্যন্তরীণ নিষ্কাশন আছে।
ভারতের সব বড় বড় নদীগুলি তিনটি প্রধান জলবিভাজিকা থেকে উদ্ভূত :
ভারতীয় উপমহাদেশে হিমালয়ের হিমবাহসমূহ বিস্তৃতভাবে তিনটি নদী অববাহিকায় বিভক্ত করা হয় ,সিন্ধু, গঙ্গা ও ব্রহ্মপুত্র।সিন্ধু অববাহিকার বৃহত্তম সংখ্যক (৩৫০০) হিমবাহ আছে,অথচ গঙ্গা ও ব্রহ্মপুত্র অববাহিকায় যথাক্রমে ১০০০টি ও ৬৬০টি হিমবাহ আছে। 
" গঙ্গা-শতদ্রুর ময়দান" নামে পরিচিত (गँगा सतलज का मैदान), এই এলাকায় ১৬টি নদী দ্বারা আপীত হয়।হিমালয় থেকে নির্গত প্রধান নদীগুলি হল সিন্ধু, গঙ্গা, এবং ব্রহ্মপুত্র।নদীগুলি দীর্ঘ, এবং অনেকগুলি গুরুত্বপূর্ণ ও বড় উপনদীসমূহ এসে তাতে মিলেছে।হিমালয় থেকে নির্গত নদীগুলি তাদের উৎস থেকে সাগর অবধি(ভারত আরব সাগর এবং বঙ্গোপসাগরে) পৌছানর জন্য দীর্ঘ পথ অতিক্রম করে।
এই প্রণালীতে প্রধান নদীগুলি হল (পশ্চিম থেকে পূর্ব দিকে, সমন্নয় ক্রমে) -
সিন্ধু নদ তিব্বতের মানস সরোবর হ্রদের নিকট কৈলাশের উত্তর ঢাল থেকে উৎপত্তি হয়।যদিও নদীর অধিকাংশ গতিপথ প্রতিবেশী পাকিস্তানের মধ্য দিয়ে, ১৯৬০ সালের সিন্ধু জল চুক্তি নিয়ন্ত্রণ হিসেবে দেখা যায়, ভারত শুধুমাত্র ২০ শতাংশ নদীর জল ব্যবহার করতে পারে।এটির একটি অংশ ভারতীয় ভূখণ্ডের ওপর দিয়ে গেছে, যেমন নিচে তালিকাভুক্ত এর পাঁচটি প্রধান উপনদী এদেশের অংশ। দক্ষিণ এশিয়ার পাঞ্জাবের নামের উৎস এই উপনদীসমূহ; নাম পাঞ্চ ("পাঁচ") থেকে প্রাপ্ত এবং "অব" হল' ("জল"), অতএব শব্দসংযোগ করে হল (" পাঞ্জাব ") যার অর্থ "পঞ্চনদীর দেশ"। সিন্ধু দীর্ঘ।
সিন্ধু নদ প্রণালীতে প্রধান নদীগুলি(তাদের দৈর্ঘ্য ক্রমানুযায়ী):